﻿Conferință săptămâna ecumenică 2019 Schitul Stânceni D1 R. ALEXANDRU-MARIUS CRIȘAN Elemente bizantine (ortodoxe) și latine (catolice) în rânduiala liturgică din Taizé Doresc să încep prin a Vă spune că Priorul comunității din Taizé știe despre această conferință și ne transmite că se bucură și este în comuniune de rugăciune cu noi acum. De asemenea, mesajul Fratelui Alois este o rugăciune pe care mi-a trimis-o ieri și care se va citi și în Taizé cu ocazia săptămânii de rugăciune ecumenică. Pentru a mulțumi Maicii Eliane pentru toată considerația pe care a arătat-o țării noastre, învățând limba română și mutându-se aici, Vă propun să citim această rugăciune așa cum mi-a trimis-o Fratele Alois, în limba maternă a Maicii Eliane. În felul acesta dorim să exprimăm toată recunoștința noastră pentru munca ecumenică și culturală a Maicii Eliane pe pământurile noastre. Acum să citim rugăciunea în limba franceză: "Christ Ressuscité, tu fais de nous des femmes et des hommes de communion. Ouvre notre cœur pour que nous sachions vivre une hospitalité généreuse envers ceux qui sont humiliés, qui ont soif de justice. Donne nous de persévérer dans la recherche de l'unité visible entre tous ceux qui t'aiment. Qu'ensemble nous soyons un signe de ta paix." Iar în ziua întâia a săptămânii (duminica), Maria Magdalena a venit la mormânt dis- de-dimineață, fiind încă întuneric, şi a văzut piatra ridicată de pe mormânt. (In 20,1) Și ziceau între ele: Cine ne va prăvăli nouă piatra de la ușa mormântului? Dar, """""""""""""""""""""""""""""""""""""""""""""""""""""" 1 Dr. Alexandru-Marius Cri ș an, Centrul de Cercetare Ecumenică Sibiu, Universitatea Lucian Blaga Sibiu. Mitropoliei 30, 550179 Sibiu; www.ecum.ro, www.res.ecum.ro. 1" ridicându-și ochii, au văzut că piatra fusese răsturnată; căci era foarte mare. (Mc 16, 3-4) Vorbind despre ecumenismul abordat de comunitatea din Taizé, Olivier Clément îl definea drept un ecumenism al esențialului, născut din imensa suferință 2 provocată de tragedia celui de-al doilea război mondial . Fratele Alois confirmă această raportare la ecumenism afirmând că „ecumenismul este o căutare a esențialului”, care înseamnă relația noastră cu Iisus Hristos. A practica un ecumenism al esențialului înseamnă deci să se caute ceea ce este absolut necesar pentru credință, fără a încerca vremurile și pe ceilalți creștini la acorduri dogmatice, însă în același timp înseamnă a avea curajul și determinarea necesară de a începe pășirea pe calea unității creștine precum femeile care au plecat către mormântul lui Hristos când încă era întuneric, deci când încă nu există nici o speranță concretă pentru unitatea creștină, când este prea devreme pentru mulți dintre noi. Fratele Roger și comunitatea sa au făcut și continuă să facă exact acest lucru. Ei s-au angajat într-o misiune duhovnicească de a servi unitatea creștină într-un context și într-o perioadă când încă era întuneric. Poate că Fratele Roger și comunitatea sa s-au întrebat și se întreabă precum femeile în dimineața învierii când încă erau în drum înspre mormântul lui Hristos: Cine ne va prăvăli nouă piatra de la ușa mormântului? Diferențele istorice, culturale, sociologice, psihologice și mai ales dogmatice constituie într-adevăr o piatra imensă care precum piatra de la ușa mormântului lui Hristos nu poate fi dată ușor la o parte când creștini din diferite Biserici încearcă să formeze o singură comunitate. Curajul de a începe însă această cale monastică și liturgică cu totul aparte dar în același timp în linia Tradiției Bisericii nedespărțite, așa cum vom observa, i-a făcut pe frații din Taize dar și pe cei care i-au urmat prin pelerinaje să observe că piatra fusese deja răsturnată de îngeri. Un episcop sârb observa că Taize este „o comunitate ecumenică cu un fundament protestant, compatibilă cu spiritualitatea Bisericii Catolice, dar 3 întotdeauna deschisă spre Duhul Ortodox” . În această conferință vom încerca să identificăm cum a fost îmbogățită în special rânduiala liturgică a comunității din Taize prin deschiderea către Tradiția prezentă în Biserica Ortodoxă și în cea Catolică. Elemente liturgice tradiționale și rânduiala liturgic din Taizé """""""""""""""""""""""""""""""""""""""""""""""""""""" 2 Olivier CLEMENT, Taizé. Un sens à la vie, Paris, Bayard Edition 1997, p. 13. 3 Andrej CILERDZIC, “Impressions orthodoxes sur frère Roger et sa vie pour la réconciliation”, în L'apport de frère Roger à la pensée théologique. Actes du Colloque International Taizé, 31 aout – 5 septembre 2015 , Taizé, Les Presses de Taizé 2016, p. 51-59, aici p. 53. 2" Chiar dacă rânduiala liturgică a comunității din Taize pare foarte simplă nu este deloc simplă analizarea ei teologică deoarece aceasta conține foarte multe elemente care reflectă prin cuvinte, simboluri și gesturi liturgice aspecte ale Tradiției Răsăritene și Apusene. Fratele Roger, fiul unui pastor de tradiție reformată elvețian, nu era străin de cultul Bisericii Catolice și nici de cel al Bisericii Ortodoxe. De mic copil avea conștiința divizării și specificitățiilor diferitelor Biserici creștine. Fratele Roger își vedea tatăl rugându-se în Biserica Romano-Catolică a localității sau frecventa cultul Bisericii Ortodoxe Ruse din împrejurimea orașului său natal. Toate aceste aspecte își vor pune 4 amprenta pe cel care mai târziu va fonda o comunitatea ecumenică și monastică . 5 În Regula Comunității pe care Fratele Roger a scris-o între anii 1952-1953 găsim principala directivă de rugăciune pentru comunitate: de trei ori pe zi după modelul 6 primilor creștini care se inspirau din cultul iudaic . 7 Iată un exemplu de rânduială de rugăciune din Taize : Song Psalm How great is your name, O Lord our God, through all the earth! Your majesty is praised above the heavens; on the lips of children and of babes…. Reading Genesis 12,1-4 """""""""""""""""""""""""""""""""""""""""""""""""""""" 4 Vezi de exemplu: Patrick J. BURKE, The Spirituality of Taizé , http://opcentral.org/resources/2015/01/21/patrick-j-burke-the-spirituality-of- taize/. Sau propria mărturie a Fratelui Roger și cultul Bisericii Ortodoxe: FR. ROGER, Dieu ne peut qu'aimer, Taizé, Ateliers et Presses de Taizé 2001, p. 112; Jean-Marie PAUPERT, Taizé et l'Église de demain, Fayard, Paris, 1967, p. 166. 5 La Règle de Taizé , Taizé, Les Presses de Taizé 2010, p. 14. 6 G. BLANCINI, Pelegrini in Oriente , p. 129. See also: FR. ROGER, L'idéal monacal jusqu'à saint Benoit, p. 10. 7 Exemplul este luat de pe site-ul oficial al comunit ăț ii din Taize: http://www.taize.fr/en_article5806.html?id_document=5839. 3" Now the LORD said to Abram, “Go from your country … Matthew 5,1-12 Song Silence Intercessions For all those who faithfully announce your Word, Lord, we pray. Enable us to recognize your presence in our neighbors; make us attentive to the poor and the unfortunate. Lord, we pray for those who suffer in their workplace and for those who are without work, that their dignity may be respected. For prisoners and those forgotten by society, keep us in solidarity with their suffering, O Source of comfort, we pray. For abandoned children, that they may find peace with those who welcome them, Lord, we pray. For scholars and researchers, that their work may benefit all humanity, Lord, we pray. For those who have responsibilities in public life, that they may act with integrity and for the good of all, Lord, we pray Our Father 4" Prayer Jesus our joy, you want us to have hearts that are simple, a kind of springtime of the heart. And then the complications of existence do not paralyze us so much. You tell us: don't worry; even if you have very little faith, I, Christ, am with you always. or Bless us, Christ Jesus; in you alone our hearts find rest and peace. Songs Other prayers Această rânduială de rugăciune este foarte asemănătoare unui Gottesdienst 8 protestant de exemplu: imn de început, psalmi, citire din Vechiul Testament și/sau din Noul Testament, rugăciune de mijlocire, Tatăl nostru etc. Însă această rânduială a fost îmbogățită primind un caracter aparte prin deschiderea către cultura liturgică ortodoxă și catolică, de aceea poate fi observată și asemănarea cu Liturghia Orelor din Breviarul catolic sau pot fi identificate câteva particularități ale ritului bizantin Cele mai cunoscute elemente ale rânduielii liturgice din Taize sunt cântecele Taize. Cântecele din Taize nu sunt imne obișnuite protestante, catolice sau ortodoxe ci sunt constituite din fraze repetitive în diferite limbi luate fie din Scriptură, din Părinții Bisericii, din imnografia bizantină sau latină sau chiar din opere aparținând 9 unor teologi recent martirizați . La acest punct trebuie să ne oprim asupra aspectului de repetitivitate specific acestor imne. Repetitivitatea a fost mai întâi un aspect """""""""""""""""""""""""""""""""""""""""""""""""""""" 8 Vezi de exemplu Evangelical Lutheran Worship , Mineapolis, Augsburg Fortress Press 2006, p. 298-308 or p. 309-319. 9 Vezi cartea oficial ă de cânt ă ri din Taizé: Die Gesänge aus Taizé , Taizé, Ateliers et Presses de Taizé 2017. 5" practic fiind ușor de întrebuințat în special după ce numărul pelerinilor a crescut datorită carismei personale a Fratelui Roger care devea prin anii '60-70 din ce în ce mai cunoscut și mai căutat în special de tineri. Dominicanul Patrick Burke descrie așa trecerea de la cultul care conținea imne luterane lungi la imne repetitive: Franceza a fost singura limbă de cult până în acel moment, și acum când foarte mulți pelerini care nu vorbeau limba franceză doreau să participe activ la rugăciune. Cu ajutorul muzicianului Jacques Berthier, care frecventa cu regularitate comunitatea din Taize, au fost încercate mai multe metode insă soluția a fost identificată în folosirea unor structuri repetitive, mai exact fraze 10 melodice care putea fi memorizate cu ușurință. Deși cum se observă repetitivitatea liturgică devine o particularitate a cultului din Taize ca urmare a unei necesități practice și pastorale, totuși această soluție nu este exact o inovație liturgică. Părintele Gianluca Blancini observă că repetitivitatea imnologică fusese deja folosită de către mănăstirea din Montserrat înainte de marea 11 schismă , ceea de deja așază liturghia din Taize în linia tradiției Bisericii Nedespărțite. Fratele Roger însuși leagă repetitivitatea imnelor din comunitatea sa de repetitivitatea rugăciunii inimii (și prin aceasta de spiritualitatea palamită isihastă ortodoxă) sau de cea a rozarului (și prin aceasta de spiritualitatea mariană catolică). Consider că trebuie să dezvoltăm un pic aspectele spirituale ale repetitivității în rugăciune. Olivier Clément, scriind despre imnele Taize, subliniază că repetitivitatea 12 evidențiază aspectul unirii timpului cu veșnicia în cadrul slujirea liturgice și că diferența principală între liturghia din Taize si rugăciunea inimii sau rozarului este că 13 prin imnele Taize, repetitivitatea este asumată liturgic comunitar . Cardinalul Gianfranco Ravasi, în timpul ultimelor exerciții spirituale pe care le-a ținut Papei Benedict al XVI-lea cu ocazia retragerii sale din slujirea de episcop al Romei, analizând repetitivitatea folosită de unele imne din Vechiul sau Noul Testament a evidențiat că repetitivitatea este limbajul caracteristic al pasiunii; îndrăgostiții își repetă aceleași cuvinte, bolnavul povestește mereu despre suferința sa, Moise, David, cultura ebraică în alte cuvinte în momentele cheie ale istoriei sale, """""""""""""""""""""""""""""""""""""""""""""""""""""" 10 P. J. BURKE, The Spirituality of Taizé. Pentru mai multe informa ț ii despre contribu ț ia muzicianului Jacques Berthier în ce privește cântecele repetitive din Taizé vezi: Judith M. KUBICKI, Liturgical Music as Ritual Symbol. A Case Study of Jacques Berthier's Taizé Music, Peeters, Leuven, 1999, p. 93-127. 11 G. BLANCINI, Pelegrini in Oriente , p. 135. 12 O. CLEMENT, Anachroniques , Paris, Desclée de Brouwer 1990, p. 32. 13 O. CLEMENT, Un sens à la vie, p. 64. 6" 14 au compus imne repetitive . Așadar a folosi repetitivitatea în rugăciune înseamnă a te implica nu doar intelectual ci și sentimental și pasional în actul cultic de dialog cu Dumnezeu. Un alt aspect legat de aspectul de repetitivitate este cel al liniștii și aceasta asumată liturgic și comunitar. Liniștea înseamnă o deschidere spre ascultatrea Cuvântului lui Dumnezeu și trimite către teologia isihastă palamită. Chiar puteam observa și alte semne ale spiritualității isihaste: scaunul și poziția de rugăciune. Aceste elemente indică modul în care comunitatea din Taize sub îndrumarea Fratelui Roger a reușit să redescopere și să recupereze aspectul isihast al rugăciunii care conduce către cunoașterea apofatică a lui Dumnezeu, aspect lăsat deoparte uneori de către unele Biserici Occidentale. Rugăciunea de mijlocire constituie un alt element de întâlnire a diferitelor tradiții. Ea este de fapt o combinație reușită între Rugăciunea credincioșilor din ritul romano-catolic și ecteniile din ritul bizantin. De fapt de multe ori răspunsul 15 comunității la aceste rugăciuni este Kyrie eleison sau Gospodi pomilui , cererea încheindu-se aproape întotdeauna cu „Domnului să ne rugăm”. Datorită unor simboluri și gesturi liturgice foarte clare, Patima și Învierea Domnului este sunt punctate în mod liturgic foarte bine la sfârșitul fiecărei săptămâni în cadrul rânduielii liturgice din Taize, fiecare duminică fiind cu adevărat un Paște săptămânal. Vineri seara, în cadrul rugăciunii de seară are loc adorarea Sfintei Cruci: crucea este așezată pe podeaua bisericii mari, numită și Biserica Reconcilierii, începând cu frații, toată lumea prezentă se apropie și își așază fruntea preț de câteva clipe de rugăciune pe cruce. Acest gest liturgic a fost inspirat Fratelui Roger de către evlavia tinerilor ortodocși din Rusia pentru cinstirea icoanelor. Fratele Roger a observat obiceiul rusesc de a pune fruntea pe icoane după ce le sărutau în cadrul unei întâlniri de rugăciune care avut loc în anii '70. După ce s-a întors din Moscova în 1978, Fratele Roger însuși a dat o explicație spirituală acestui act și gest liturgic: încredințarea lui Dumnezeu a greutăților și a durerilor interioare pentru sine cât și 16 pentru cei din jur . În cuvintele unui teolog italian, acest ritual este o sinteză extraordinară între devoțiunea catolică pentru Cruce și spiritul iconic ortodox și """""""""""""""""""""""""""""""""""""""""""""""""""""" 14 Gianfranco RAVASI, The Encounter. Discovering God through prayer , Charlotte North Carolina, Saint Benedict Press 2014, p. 11 and the following. 15 Cartea de cânt ă ri din Taize con ț ine 21 de versiuni pentru Kyrie eleison ș i 3 pentru Gospodi pomilui cf. Die Gesänge aus Taizé, cântările nr. 79-90 sau 103-105. 16 FR. ROGER, Fleurissent tes déserts , Paris, Éditions du Seuil 1982, p. 108. 7" o17 iental. Icoana Crucii pictată în Taize de către Fratele Eric de Saussure într-un stil în mare parte oriental este foarte asemănătoare, cel puțin ca formă, crucii din Assisi, a18 șa numită cruce din biserica San Damiano , din care Domnul i-a adresat Sfântului Francisc chemarea să meargă și să repare Biserica Sa. Această asemănare este mai mult decât o coincidență. Papa Paul al VI-lea, canonizat anul trecut, asemăna carisma 19 Fratelui Roger cu proiectul monastic și ecumenic al Sfântului Francisc de Assisi . Prin faptul că nu există o obligativitate a sărutării Crucii ci doar a așezării simbolice a capului pe Cruce, Fratele Roger a făcut accesibil acest gest liturgic și mediului reformat, al cărui cult nu prevede cinstirea icoanelor. Fără a avea un rol specific în cult, în Biserica Reconcilierii se găsesc mai multe icoane printre care a Maicii 20 Domnului, pictată de același Frate Eric, și vestita icoană coptă numită a prieteniei . Sâmbăta seara are loc un alt ritual cu un simbolism liturgic foarte clar, și acesta de proveniență ortodoxă: aprinderea lumânărilor de către toți cei prezenți. Iată cum este descris acest gest un teolog catolic: Apogeul săptămânii liturgice este fără îndoială, Slujba Luminii care are loc Sămbăta noaptea. Aceasta nu este precum liturghia noastră pascală de sâmbătă noaptea. Toți cei prezenți primesc lumânări ca simbol al prezenței lui Hristos cel Înviat. În timp ce se cântă Christus Resurrexit și lumânările sunt aprinse, 21 întreaga biserică se umple de bucurie și nădejde. Părintele Gianluca Blancini a intervievat personal pe Fratele Thomas din Taize despre introducerea acestui rit în rânduiala rugăciunii de sâmbătă seara. Fratele Thomas a mărturisit că Fratele Roger a văzut acest rit în Rusia în cadrul unei slujbe de priveghere și fost atât de impresionat de procesiunea imensă și de credincioșii care aveau cu toții lumânări în mâini încât, la întoarcere a hotărât să introducă acest gest în cadrul slujbei de Sâmbătă seara. Dar, în inima fiecărei săptămâni liturgice stă celebrarea euharistiei duminica dimineața. Nu este nici un alt simbol liturgic mai clar decât acesta că Taize a reușit să recupereze și să se reconecteze la Tradiția Bisericii. Euharistia este slujită întotdeauna """""""""""""""""""""""""""""""""""""""""""""""""""""" 17 Fr. Eric de Saussure (1925-2007) Taizé frére, artist cunoscut pe plan interna ț ional cf. G. BLANCINI, Pelegrini in Oriente, p. 131. 18 Ș i aceasta de origine sirian ă la rândul ei. Pentru mai multe informa ț ii vezi: Sergiusz BALDYGA, The San Damiano Cross, Proziuncola, Assisi 2006. 19 Kathryn SPINK, Frère Roger, fondatore di Taizé, Bologna, EDB 1987, p. 63: “un monahism post- confesional”. Monahismul și ecumenismul sunt văzute ca aspecte care vindecă rănile Bisericii. 20 Pentru mai multe explica ț ii despre icoanele din Taize vezi: Fr. JEAN-MARC, Icons , Taizé, Les Presses de Taizé 2011. 21 P. J. BURKE, The Spirituality of Taizé . 8" de către preoți ai Bisericii Catolice, dar menține totuși un stil caracteristic și Bisericilor născute din Reformă. Rolul celebratului principal este reinterpretat sau reconsiderat, fiind rezumat doar la actele liturgice strict necesare. Predica poate fi 22 ținută de către cineva care nu întotdeauna este cleric catolic . Participarea întregii adunări este încurajată prin cântările repetitive despre care am vorbit deja și prin liniștea asumată comunitar. Oricine participă la celebrarea euharistică duminică dimineața în Taize are sentimentul că nimeni nu se poate considera, după cum spune fostul arhiepiscop anglican Rowan Williams, un stăpân al Euharistiei, ci toți suntem oaspeți ai Euharistiei. Acesta este un aspect care este mai evident în Bisericile Protestante. Trebuie însă să aducem câteva clarificări despre abordarea euharistică a Fratelui Roger și a întregii comunități de altfel. Fratele Roger credea în prezența reală a lui Hristos în pâinea și vinul euharistic „împărtășind astfel credința catolică și ortodoxă 23 cu privire la Sfânta Împărtășanie” după cum spune și Fratele Alois. Comunitatea din Taize nu încurajează inter-comuniunea, nu dorește să forțeze timpurile spre grăbirea unor acorduri dogmatice premature care ar duce la pierderea credibilității ierarhiei în fața propriilor credincioși, nici să afișeze gesturi euharistice profetice care ar putea dăuna relațiilor ecumenice și păcii interconfesionale. Acest lucru în ceea ce putem numi o disciplină euharistică a comunității din Taize. Întâi de toate, pelerinii care doresc să se cuminece în Taize trebuie să creadă în prezența reală a Trupului și Sângelui lui Hristos iar celebranții aparțin doar Bisericii Catolice, evitându-se astfel inter-slujirea și toate complicațiile care ar putea proveni din aceasta. În al doilea rând pentru protestanții (sau alte confesiuni, sau nebotezați încă, sau chiar necreștini,) care nu împărtășesc credința în prezența reală euharistică li se împarte o pâine binecuvântată, simbol care este preluat din Biserica Ortodoxă fiind de fapt anafora sau anti-doron. Pentru pelerinii ortodocși care, deși cred în prezența reală euharistică, totuși nu au permisiunea canonică să se împărtășească în cadrul altor Biserici se slujește aproape săptămânal o liturghie ortodoxă în așa numita 24 biserică romanică , aflată în împrejurime de către preoți ortodocși pelerini și ei, aparținând diferitelor jurisdicții. În aceeași biserică slujesc uneori și anglicanii. Există un ultim aspect care trebuie menționat în legătură abordarea euharistică a comunității din Taize și anume de ce toți frații astăzi sunt în deplină comuniune cu """""""""""""""""""""""""""""""""""""""""""""""""""""" 22 Uneori nu se ț ine predic ă , deoarece exist ă un program biblic ș i catehetic în cursul s ă pt ă mânii. De asemenea, când există mulți pelerini, Priorul comunității vorbește joia după rugăciunea de seară. Predica poate fi înlocuită și de un moment de liniște. 23 FR. ROGER, Fleurissent tes déserts , p. 81. 24 Vechea biseric ă a satului de fapt. 9" Roma deși se definesc ca o comunitate ecumenică? Acest fapt își are începutul în redescoperirea teologiei euharistice desigur dar și în faptul că începând cu anii '70 Fratele Roger a primit mai mulți frați catolici în comunitate; de asemenea a crescut și prezența pelerinilor catolici la Taize, iar Fratele Roger voia ca toată comunitatea să poată fi în comuniune. Dar cu siguranță, era mai mult decât atât. Fratele Roger era un teolog, el știa că primind euharistia înseamnă a împărtăși nu numai doctrina despre prezența reală euharistică dar și cea episcopatului și preoției de care este indisolubil legată comuniunea euharistică. Fără a se converti, după cum mărturisește succesorul său ca Prior al comunității din Taize, Fratele Roger n-a ascuns niciodată că pe lângă credința euharistică împărtășește si credința referitoare la ministerul petrin al episcopului Romei. Fratele Alois, într-un interviu confirmă acestea: Pentru Fratele Roger, intrarea în deplină comuniune cu Biserica Catolică a fost doar expresia concretă a două puncte pe care el nu le-a ascuns niciodată: primirea euharistiei și necesitatea ca episcopul Romei să exercite un o slujire a 25 unității ecleziale. Prin toată această operă monastică, ecumenică și liturgică, în cuvintele succesorului său, Fratele Roger „a aderat la credința Bisericii Catolice și Ortodoxe p26 ăstrând însă toată moștenirea protestantă” . Drumul spre re-atașarea și redescoperirea Tradiției Bisericii Nedespărțite a fost unul foarte complex datorat unor circumstanțe istorice dar și spirituale, după cum văzut. Este interesant și modul cum acest drum spre redescoperirea Tradiției a fost și este perceput de către Bisericile tradiționale. Într-un articol despre Taize scris în anul 1957, Mitropolitul Bartolomeu Anania cita aproape cu mirare un teolog catolic, un călugăr dominican francez – François Biot, care scria că Taize nefiind bazat pe o tradiție monastică foarte clară 27 probabil nu va rezista . Jumătate de secol mai târziu, un alt călugăr dominican, irlandez acesta, se află la polul opus, și scrie că având în vedere tot procesul de asumare la nivel de disciplină monastică și liturgică a numeroase elemente din Tradiția eclezială veche, dar mai ales după intrarea în deplină comuniune euharistică """""""""""""""""""""""""""""""""""""""""""""""""""""" 25 Vezi interviul Fratelui Alois pe site-ul comunității din Taize: Fr. ALOIS, Something that was without precedent, https://www.taize.fr/en_article6739.html. 26 Fr. ALOIS, “Quelle est la spécificité de Taizé?”, în L ' actualité de la vocation monastique ou religieuse. Actes du Colloque International Taizé, 5-12 Juillet 2015, Taizé, Les Presses de Taizé 2016, p. 15. 27 Bartolomeu V. ANANIA, “Despre monahismul protestant. Note ș i cometarii”, în Ortodoxia , IX-2 (1957), p. 357-362, aici p. 359. (Vezi: François BIOT OP, “La renaissance de communates coenobitic dans le monde protestant”, în Istina, nr. 3 (1956), p. 287-304, aici 304). 10" 28 cu Roma, se mai poate numi Taize o comunitate ecumenică? Încheiem cu ceea ce consider cea mai bună descriere a modus-ului vivendi al comunității din Taize, aparținând fostului arhiepiscop anglican Rowan Williams: „Taize este un protest 29 profund împotriva unui ecumenism fără speranță” . """""""""""""""""""""""""""""""""""""""""""""""""""""" 28 P.J. BURKE, The Spirituality of Taizé . 29 R. WILLIAMS, L'héritage théologique de frère Roger , în L ' actualité de la vocation monastique ou religieuse. Actes du Colloque International Taizé, 5-12 Juillet 2015, Taizé, Les Presses de Taizé 2016, p. 48. 11"